K-535, *Juri Dolgoruki*, koeajossa heinäkuussa 2010
Borei-luokan sukellusveneiden kaaviokuva
Borei-luokan sukellusveneen malli
**Projekti 955 "Borei"** (ven. Борей, kreik. Boreas, suom.  *Pohjatuuli*) (Nato-raportointinimi *Borei*) on Venäjän laivaston neljännen sukupolven ballistisin ohjuksin vatustettujen ydinsukellusveneiden muodostama alusluokka. Suunnitteluvaiheessa luokan projektikoodina oli 935 ennen sen muuttamista 955:ksi.

Suunnittelu
-----------

Uuden veneen suunnittelu aloitettiin 1996 ja ensimmäinen vene laskettiin vesille helmikuussa 2008. Sitä varten aloitettiin uuden ballistisen ohjuksen suunnittelu. Ohjuksen suunnittelu kuitenkin hylättiin ja se korvattiin Topol-M:n sukellusveneestä laukaistavalla versiolla, joka sai nimen Bulava (Nato-raportointinimi *SS-NX-30*). Vene suunniteltiin uudelleen uutta ohjusta varten, tässä yhteydessä myös projektikoodi muuttui. Borei-luokan veneet ovat ensimmäiset uudet strategiset ohjusveneet Venäjän laivastossa sitten Neuvostoliiton romahtamisen 1991 ja niiden oletetaan olevan palveluksessa aina 2040-luvulle.

Luokan alukset edustavat uusinta teknologiaa. Niistä tulee 170 metriä pitkiä sekä uppoumaltaan pinta-ajossa 14 720 tonnia ja sukelluksissa 24 000 tonnia. Voimanlähteenä on yksi ОК-650В-ydinreaktori. Suurin nopeus veden alla on 25 solmua. Luokan veneiden piti kuljettaa sama määrä ohjuksia kuin Typhoon-luokan, 20 kpl, mutta määrää vähennettiin kuuteentoista Bulavan suuremman massan (36,8 tonnia) vuoksi. Veneet rakentaa Sevmašpredprijatije Severodvinskissa. Bulava (aluksen ydinohjus) on suunniteltu kuutta ydinkärkeä varten, ja sen kantama on 10 000 km.

Maaliskuussa 2009 aloitettiin neljännen veneen rakentaminen. Vuoteen 2017 mennessä oli tarkoitus ottaa käyttöön kahdeksan strategista ohjusvenettä. Veneet korvaavat vanhentuvat Typhoon ja Delta III -luokan veneet.

*Borei*-luokan veneet| # | Nimi | Kölinlasku | Vesillelasku | Palvelukseen | Laivasto | Tila |
| --- | --- | --- | --- | --- | --- | --- |
| K-535 | *Juri Dolgoruki* | 2. marraskuuta 1996 | 12. helmikuuta 2008 | 10. tammikuuta 2013 | Pohjoinen laivasto | aktiivikäytössä |
| K-550 | *Aleksandr Nevski* | 19. maaliskuuta 2004 | 13. joulukuuta 2010 | 23. joulukuuta 2013 | Tyynenmeren laivasto | aktiivikäytössä |
| K-551 | *Vladimir Monomah* | 19. maaliskuuta 2006 | 30. joulukuuta 2012 | 19. joulukuuta 2014 | Tyynenmeren laivasto | aktiivikäytössä |
|  | *Knjaz Vladimir* | 30. heinäkuuta 2012 | 17. marraskuuta 2017 | 12. kesäkuuta 2020 | Tyynenmeren laivasto | aktiivikäytössä |
|  | *Knjaz Oleg* | 27. heinäkuuta 2014 | 16. heinäkuuta 2020 | 2021 | Tyynenmeren laivasto |  |
|  | *Generalissimus Suvorov* | 26. joulukuuta 2014 |  | 2021 | Pohjoinen laivasto |  |
|  | *Imperator Aleksandr III* | 18. joulukuuta 2015 |  | 2022 | Tyynenmeren laivasto |  |
|  | *Knjaz Požarski* | 23. joulukuuta 2016 |  | 2023 | Pohjoinen laivasto |  |
|  | *Maršal Žukov* | 9. toukokuuta 2020 |  | 2026 (arvio) |  | rakenteilla |
|  | *Maršal Rokossovski* | 9. toukokuuta 2020 |  | 2027 (arvio) |  | rakenteilla |
|

Lähteet
-------

* Kommersant, Russian forces
* "RUSSIA LAUNCHES NEW STRATEGIC SUBMARINE", The Eurasia Daily Monitor, a publication of the Jamestown Foundation, April 18, 2007 -- Volume 4, Issue 76

### Viitteet

1. ↑
2. ↑
3. ↑  SSBN Borei Class Nuclear-Powered Submarines, Russian Federation

Aiheesta muualla
----------------

* Kuvia tai muita tiedostoja aiheesta **Projekti 955** Wikimedia Commonsissa

* Federation of American Scientists: 935 Borei (englanniksi)
* RIA Novosti: Borei-luokan esikoinen *Juri Dolgoruki* kuvissa (englanniksi)

Neuvostoliiton ja Venäjän strategiset ohjussukellusveneet (SSG, SSBN)
Projekti 644 (Whiskey Twin Cylinder) |
Projekti 665 (Whiskey Long Bin) |
Projekti 651 (Juliett) |
Projekti 629 (Golf)  

Projekti 658, 658M, 658T, 658U (Hotel) | Projekti 659 (Echo I) | Projekti 675 (Echo II)  

Projekti 667A "Navaga", "Nalim" (Yankee)  

Projekti 667B "Murena" (Delta I) |
Projekti 667BD "Murena-M" (Delta II) |
Projekti 667BDR "Kalmar" (Delta III) |
Projekti 667BDRM "Delfin" (Delta IV)  

Projekti 941 "Akula" (Typhoon)  

Projekti 955 "Borei"